Elektra (Plejada)
Elektra () bila je, u grčkoj mitologiji, kći Atlanta i Plejone i jedna od sedam Plejada.

Mitologija 
Elektra je na planini Kileni rodila Zevsu Jasiona i Dardana. Prema drugoj tradiciji, zabeleženoj kod Vergilijevog komentatora Servija, Elektra je bila supruga italskog kralja Korita, kome je rodila Jasiona, dok je Zevsu rodila Dardana. Diodor Sicilijski kaže da je ona Zevsu rodila i Harmoniju, potonju suprugu tebanskog kralja Kadma. U mitu je Elektra povezana i sa legendom o paladiju. Naime, pričalo se da je ona zatražila utočište kod paladija kad ju je Zevs silovao, pa je Zevs (ili Atena) bacio ovu svetinju s Olimpa na zemlju, budući da su je dotakle ruke žene koja više nije bila devica. Paladij je pao na teritoriju Troje, čiji je kralj Ilos tad podigao Zevsu hram.  Prema drugoj verziji, sama je Elektra donela paladij u Troju i predala ga svom sinu Dardanu. Kad je videla Troju u plamenu, od žalosti je rasplela kosu i onda kao kometa bila smeštena među zvezde. Neki kažu da su Elektra i njenih šest sestara smeštene među zvezde kao sedam Plejada i da su izgubile svoj sjaj kad su videle razaranje Troje.

Reference

Literatura 


Nimfe